শাবনূর
শাবনূর (জন্ম: ১৭ ডিসেম্বর, ১৯৭৯) বাংলাদেশের চলচ্চিত্র ইতিহাসের তুমুল জনপ্রিয় অভিনেত্রী। ৯০ দশক থেকে এ পর্যন্ত আসা চিত্র তারকাদের মধ্যে সবচেয়ে জনপ্রিয় চিত্র তারকা হিসেবে বিবেচনা করা হয় তাকে। প্রখ্যাত চলচ্চিত্রকার এহতেশাম পরিচালিত "চাঁদনী রাতে" সিনেমার মাধ্যমে চলচ্চিত্রে আগমন শাবনূরের। প্রথম ছবি ব্যর্থ হলেও পরে সালমান শাহের সাথে জুটি গড়ে ব্যাপক জনপ্রিয়তা পান। একে একে এ জুটি সুপারহিট ছবি দিতে থাকেন। সালমানের অকাল মৃত্যুতে সাময়িক ভাবে শাবনূরের ক্যারিয়ার হুমকির মুখে পড়লেও তার চিরায়ত বাঙালি প্রেমিকার ইমেজ এবং অসাধারন অভিনয় ক্ষমতা তাকে দর্শকদের হৃদয়ে শক্ত আসন গড়তে সাহায্য করে। পরে রিয়াজ, শাকিল খান, ফেরদৌস ও শাকিব খান এর সাথে জনপ্রিয় জুটি গড়ে অসংখ্য ব্যবসাসফল ও জনপ্রিয় ছবি উপহার দেন। ক্যারিয়ারের শেষের দিকে ছিপছিপে গড়ন ও সুশ্রী চেহারার এই অসম্ভব সুন্দরী নায়িকা মুটিয়ে গেলে সমালোচিত হন। বর্তমানে তিনি অস্ট্রেলিয়াতে পরিবার নিয়ে বসবাস করছেন। শোনা যাচ্ছে তিনি চলচ্চিত্রে কামব্যাক করার পরিকল্পনা করেই নিজেকে প্রস্তুত করছেন এখন।
সুরিয়া শিবকুমার
সুরিয়া শিবকুমার (জন্ম: ২৩ জুলাই ১৯৭৫; সম্পূর্ণ নাম সারাভানান শিবকুমার) ভারতীয় চলচ্চিত্রের একজন খ্যাতিমান অভিনেতা। তার অভিনীত উল্লেখযোগ্য চলচ্চিত্রগুলোর মধ্যে নান্দা(২০০১), কাকা কাকা (২০০৩), পিটামাগান (২০০৩), পেরাজাগান (২০০৪), "গজনী" (২০০৫), "ভেল" (২০০৭), বারনাম আয়িরাম(২০০৮), "অয়ন" (২০০৯) ও "সিঙ্ঘাম" (২০১০) উল্লেখযোগ্য। তার অভিনীত গাজনি ও সিংঘাম বলিউডে পুনঃনির্মিত হয়। রাম গোপাল ভার্মার রক্ত চরিত্রের (২০১০) মাধ্যমে বলিউডে তার যাত্রারাম্ভ হয়। তামিল ফিল্ম ইন্ডাস্ট্রির সমালোচকেরা তাকে তামিল ফিল্ম ইন্ডাস্ট্রির গ্যারান্টেড পারফর্মার হিসেবে রেট করেছে। সমালোচকদের অভিমত সত্য কারণ তার প্রায় সকল চলচ্চিত্রই ব্লকব্লাস্টার হিট।